Тоня Трайкова
Молитва

chitanka.info

Моята сила не е тежка броня,

а мимолетно докосване.

Може би просто отблясък в икона

или целувка от Господа.

Сянка е тя и контур върху фреска,

ярко кобалтово синьо,

неуловимо напомня небесното,

но се вселява в малцина.

Дай ми я с нейното тъмно зачатие,

дай ми я с нейния космос,

нека ми бъде отново разпятие

или целувка, Господи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.